Hvis ikke du overholder reglerne for snerydning, kan det koste dig dyrt. Er der meget glat på din grund, kan det føre til personskader, fordi folk falder, og det kan være livsfarligt, hvis der hænger istapper fra taget på din ejendom. Hvis der sker personskade på din grund, kan du som grundejer ende med at hæfte for det. Dertil kommer bøder fra politiet, som kan komme forbi og tjekke, hvorvidt du har overholdt reglerne for snerydning.